Jesús Torbado

Jesús Torbado Carro (San Pedro de las Dueñas (León), 1943ko urtarrilaren 4 – Madril, 2018ko abuztuaren 22a) kazetari eta idazle espainiarra izan zen.

Biografia 
Santanderren filosofia egin zuen eta Madrilen kazetaritza ikasi zuen. Laster hedabide desberdinetan hasi zen kolaboratzen. Parisera joan zen ondoren eta han lan desberdinetan aritu zen. Berriro ere Espainian Signo aldizkariaren eta Ya egunkariaren erredaktore izan zen; baita Colpisa agentzian ere bai. Hegoamerikara joan zen gero eta han kazetaritza irakatsi zuen, halaber Informaciones egunkariaren berriemaile izanik. Berriz Espainian hedabide desberdinetan eta TVEn lan egin zuen. Arrakasta handia 1969an egindako Formenterako hippyei buruzko erreportaje batzuek izan zuten; bolada hartan hippiak Ibizatik kanporatzen ari zitzaien eta Torbado testu haietan gaia azaltzeko prentsa frankistaren sentsazionalismotik hurruntzen zen. 

Torbadoren lan nagusia literaturan zentratu zen. 1965an Las corrupciones eleberriarekin Alfaguara saria eskuratu zuen. 1976an, En el día de hoy Espainiako Gerra Zibilari buruzko eleberriarekin Planeta saria lortu zuen. 1993an, El peregrinorekin Sevillako Ateneoaren saria lortu zuen.

1975an zinemarako El asesino no está sólo gidoian lagundu zuen. Filmaren protagonista Lola Flores izan zen.

2018an hil zen, 75 urte zituelarik.

Obra 
Bere obran eleberriak, ipuin-bildumak eta bidaia liburuak aurkituko ditugu:
 1965: Las corrupciones
 1968: Historias de amor
 1969: Tierra mal bautizada. Un viaje por Tierra de Campos
 1969: La Europa de los jóvenes
 1971: Jóvenes a la intemperie
 1973: Moira estuvo aquí
 1976: En el día de hoy
 1976: Sobresalto español
 1977: Los topos, Manu Leguinecherekin batera
 1980: Viajeros intrépidos
 1982: La ballena
 1983: Una defensa de Castilla
 1986: El fin de los días
 1987: Marcelino Elosúa: una biografía sentimental
 1988: El camino de la Plata
 1990: Yo, Pablo de Tarso
 1991: El inspector de vírgenes
 1993: Héroes apócrifos: relatos de la historia de España
 1993: El peregrino
 1996: Paisajes de España
 1996: Ciudades de Castilla y León
 1997: España, patrimonio de la humanidad: un viaje por las ciudades, monumentos y lugares inscritos en la lista de la Unesco
 1998: El imperio de arena
 1998: Viajeros intrépidos
 1999: La ballena

Erreferentziak 

León probintziako jendea
Espainiako idazleak
XX. mendeko Espainiako idazleak
XXI. mendeko Espainiako idazleak
Gaztelaniazko idazleak
Espainiako kazetariak
Espainiako eleberrigileak
Espainiako telebista gidoilariak
Espainiako ipuingileak
Espainiako zinema gidoilariak
Madrilen hildakoak